двойното данъчно облагане, на други данъчни договорености или на вътрешното данъчно законодателство.
 3. Никоя разпоредба от настоящия дял не се тълкува по начин, препятстващ държавите-членки или Република Узбекистан да разграничават при прилагането на съответните разпоредби на тяхното данъчно законодателство данъкоплатците, които не са в равностойно положение, по-специално по отношение на местопребиваването им.
 Член 39
 Без да се засяга член 27, никоя разпоредба на глави II, III и IV не може да се тълкува, като даваща право на:
 —
 граждани на държавите-членки или на Република Узбекистан да влизат или да пребивават на територията на Република Узбекистан, съответно на територията на Общността, във всякакво качество, и по-специално в качеството на акционери или съдружници на дружество, на управител или служител в това дружество или на доставчик или получател на услуги;
 —
 клонове или дъщерни дружества на узбекски дружества в Общността да наемат на работа или осигуряват наемане на работа на узбекски граждани на територията на Общността;
 —
 клонове или дъщерни дружества на дружества на Общността в Узбекистан да наемат на работа или осигуряват наемане на работа на граждани на държавите-членки на територията на Република Узбекистан;
 —
 узбекски дружества или клонове или дъщерни дружества в Общността на узбекски дружества да осигуряват узбекски граждани, които да действат за сметка и под контрола на други лица по силата на срочни трудови договори;
 —
 дружества на Общността или дъщерни дружества и клонове в Узбекистан на дружества на Общността да осигуряват работници — граждани на държава-членка по срочни трудови договори.
 ГЛАВА V
 ТЕКУЩИ ПЛАЩАНИЯ И КАПИТАЛИ
 Член 40
 1. Страните се задължават да разрешават извършването в свободно конвертируема валута на всички плащания по текущия баланс между лица, пребиваващи в Общността и в Република Узбекистан, свързани с движението на стоки, услуги или хора и извършвани в съответствие с разпоредбите на настоящото споразумение.
 2. Що се отнася до сделките по капиталовите операции на платежния баланс, страните осигуряват, от влизането в сила на настоящото споразумение, свободното движение на капиталите, свързани с преки инвестиции в дружества, създадени съгласно законите на приемащата страна, и инвестициите, извършвани съгласно разпоредбите на глава II, както и ликвидирането или репатрирането на резултата на тези инвестиции и на всякакви произтичащи печалби.
 3. Без да се засягат параграф 2 или параграф 5, от момента на подписването на настоящото споразумение страните се въздържат от въвеждането на нови ограничения за движението на капитали и свързаните текущи плащания между лицата, пребиваващи в Общността и в Република Узбекистан и не правят съществуващите разпоредби по-ограничителни.
 4. Страните провеждат консултации относно начините за улесняване на движението на капитали, различни от посочените в параграф 2, между Общността и Република Узбекистан, с цел постигане целите на настоящото споразумение.
 5. Въз основа разпоредбите на нacтоящия член, докато не бъде въведена пълна конвертируемост на валутата на Република Узбекистан по смисъла на член VIII от Устава на Международния валутен фонд (МВФ), Република Узбекистан може при изключителни обстоятелства да прилага валутни ограничения с оглед отпускането или поемането на краткосрочни и средносрочни финансови кредити, доколкото тези ограничения се налагат на Република Узбекистан за отпускането на такива кредити и са допустими съгласно статута